[{"text_idx": "#000002", "text": "Iha proposta refere ne\u2019e husu mos komisaun nia pareser antes aprezenta ba Konsellu Ministru aprova hodi asegura sistematiza sustentave\u0301l efetivu, efikasia, efisiente iha a\u0302mbitu estadu nian."}, {"text_idx": "#000003", "text": "Kona-ba mapa pessoal no rekrutamentu ba funsiona\u0301rius kabe ba ADN atu halo prosesu bazeia ba estrutura organika ADN nian no parte Komisaun prontu servisu hamutuk iha a\u0302mbitu rejistu salarial no apoia asegura rekrutamentu, tanba Komisaun iha fasilidade atu aselera prosesu teste ho lalais."}, {"text_idx": "#000004", "text": "Relasiona ho estatutu funsiona\u0301riu nain haat ne\u2019ebe\u0301 destakadu iha ADN durante ne\u2019e kabe ba ADN atu halo avaliasaun no tuir nesesidade servisu ADN nian."}, {"text_idx": "#000005", "text": "Sorin seluk, diretor jeral ADN, Renato da Cruz hateten, nia ho ekipa nia prezensa iha enkontru ne\u2019e hodi halo konsultasaun ba Komisaun Funsaun Pu\u0301blika relasiona ho estatutu ADN.IP hodi garante sustentabilidade servisu ADN iha futuru diak liu tan, tanba ne\u2019e ADN sei kontinua halo konsultasaun rutina ho Komisaun hodi asegura legalidade servisu ADN nian."}, {"text_idx": "#000007", "text": "Enkontru KFP ho Ekipa ADN hodi halo konsultasaun estatutu no dekretu lei numeru 60/2020, 25 novembru, foto: media KFP"}]